ኣይተ ዓብድልቃድር መፃኢ ዕድል ሰራዊቶም ከምዝዝትይሉ ሓቢሮም። "ብዛዕባ መፃኢ ዕድል ሰራዊት ኦብነግ ምስ መንግስቲ ፌደራልን ክልልን ብቀፃልነት ክንዘራረበሉ ኢና። ፖለቲካዊ ጉዳያት ኮነ ቁጠባዊ ጉዳያት ምስ መንግስቲ ብሓባር ክንዘራረበሉ ኢና። ኣብ ከይዲ ፀገም እንተጋጢሙ ድማ ብሓባር ምስ መንግስቲ ኮይንና ክንርእዮ ኢና" ሰራዊትና ናብ ኣካላት ፀጥታ መንግስቲ ክሕወሱ ድዮም ወይስ ናብቲ ማሕበረሰብ እዮም ክፅንበሩ ዝብል፡ ኣብ ቀፃሊ ሰሙን ንርእዮ ጉዳይ እዩ" ኢሎም። ዓሌታዊ ጎንፂ ሶማሌን ኦሮሚያን ከብቅዕ ብዓብዲ መሓመድ ዑመር ዝምራሕ ዝነበረ ክልላዊ መንግስቲ ሶማሌ፡ ንኦብነግ ካብ ከባብታት ኦጋዴን ደፊኡ ስለዘውፀኦ፡ እቲ ግንባር ኣብ ዝሓለፉ ኣርባዕተ ሓሙሽተ ዓመታት፡ ኣብ ወፃኢ ኣብ ዝነብሩ ደቂ ዓዲ ትኹረት ገይሩ ካብ ምስራሕ ሓሊፉ፤ ብረታዊ ቃልሲ ኣይገበረን ዝብሉ ርኢቶታት ኣለዉ። ወሃቢ ቃል እቲ ግንባር ኣይተ ዓብድልቃድር ግና፡ ነቲ ግንባር ንምፅላም ዝተሰርሐ ፕሮፖጋንዳ እዩ ዝብል እምነት ኣለዎም። "እዚ ትኽክል ኣይኮነን። እቲ ዝዓበየ ቁፅሪ ኣባላትና ኣብ ውሽጢ ኦጋዴን ኮይኑ እዩ ክቃለስ ፀኒሑ። እዚ ግንባር ካብ 1948፡ ንዝሓለፉ 60 ዓመታት ካብ ግዘ ኃይለስላሴ ጀሚሩ፡ ኣብ ግዘ ደርግን ኢህወደግን፡ ብፖለቲካዊ ጉዳያት እናተቓለሰ እዩ መፂኡ። እቲ ብክልላዊ መንግስቲ ዝተጠቕዐ ዝብል ግነትን ፕሮፖጋንዳን እዩ ነይሩ" ብምባል ነቲ ርኢቶ ይነፅግዎ። "ኣብ ልዕሊ እሱራት መውቃዕትን ምዕማፅን ተፈፂሙ" ሂዩማን ራይትስ ዎች ፍሉይ ሓይሊ ፖሊስ ክልል ሶማል ዕጭኡ እንታይ ክኸዉን ይክእል?
